TRUE ค่าเสื่อม-ต้นทุนขายพุ่ง! กดงบไตรมาส 2 ขาดทุน 760 ลบ.
TRUE รายงานงบไตรมาส 2/65 ขาดทุน 760 ล้านบาท เพิ่มขึ้น 155% จากปีก่อนขาดทุน 300 ล้านบาท หลังค่าเสื่อมราคาและค่าตัดจำหน่าย รวมถึงต้นทุนขายปรับตัวเพิ่มขึ้น
TRUE รายงานงบไตรมาส 2/65 ขาดทุน 760 ล้านบาท เพิ่มขึ้น 155% จากปีก่อนขาดทุน 300 ล้านบาท หลังค่าเสื่อมราคาและค่าตัดจำหน่าย รวมถึงต้นทุนขายปรับตัวเพิ่มขึ้น
15 ส.ค. 2565

บริษัท ทรู คอร์ปอเรชั่น จำกัด (มหาชน) หรือ TRUE รายงานผลการดำเนินงานงวดไตรมาส 2 และงวด 6 เดือนแรกของปี 65 ดังนี้

โดย กลุ่มทรู รายงานผลขาดทุนสุทธิส่วนที่เป็นของบริษัท 761.3 ล้านบาท ในไตรมาส 2 ปี 65 ซึ่งคิดเป็นการเปลี่ยนแปลงที่มากกว่าร้อยละ 20 จากปีก่อน โดยผลการดำเนินงานโดยสรุปมีดังนี้
รายได้รวม 34,054.8 ล้านบาท ในไตรมาส 2 ปี 65 เพิ่มขึ้นร้อยละ 0.8 เมื่อเทียบกับไตรมาสเดียวกันของปีก่อน หนุนโดยรายได้จากการขายสินค้าที่เพิ่มขึ้น
รายได้จากการให้บริการ ทรงตัวเมื่อเทียบกับไตรมาสก่อนหน้า แต่ลดลงเมื่อเทียบกับไตรมาสเดียวกันในปีก่อนจากแรงกดดันทางเศรษฐกิจและการระบาดของโควิด-19 ที่ยืดเยื้อ ด้าน EBITDA อยู่ที่ 13,920.5 ล้านบาท ลดลงเมื่อเทียบกับไตรมาสเดียวกันของปีก่อนตามรายได้จากการให้บริการที่อ่อนตัวลง
อย่างไรก็ตาม ในไตรมาส 2 ปี 65 บริษัทผลขาดทุนสุทธิส่วนที่เป็นของบริษัทฯ ลดลงเมื่อเทียบกับไตรมาสก่อน เป็น 761.3 ล้านบาท แต่เพิ่มขึ้นเมื่อเทียบกับไตรมาสเดียวกันในปีก่อนจากการเพิ่มขึ้นของค่าเสื่อมราคาและค่าตัดจำหน่ายเพื่อสนับสนุนการขยายโครงข่าย 5G และการให้บริการอย่างต่อเนื่อง